钦定古今图书集成/明伦汇编/氏族典/第303卷 > 梁志仁
## 钦定古今图书集成/明伦汇编/氏族典/第303卷 > 梁志仁

按《明外史梁志仁传》：“志仁，南京人，保定侯铭之裔也。
万历末，举于乡。崇祯六年，授衡阳知县，调罗田。邑豪
江犹龙与贼通，志仁捕下狱。犹龙知必死，潜导罗汝
才别校攻城。志仁偕典史单思仁，教谕吴凤来、训导
卢大受，督士民守御。已而城陷，志仁持长矛巷战，杀
六贼，力屈被絷使跪，不屈，骂贼。贼怒，碎其支体而焚”
之。《妻唐》被逼，亦大骂遇害。思仁等亦不屈死。凤来，福
建人；大受，宝庆人。